Ban-sur-Meurthe-Clefcy

Ban-sur-Meurthe-Clefcy ass eng franséisch Gemeng am Departement Vosges an der Regioun Grand Est.

D'Gemeng gehéiert zu den 198 Gemengen déi de Parc naturel régional des Ballons des Vosges bilden.

Geschichtleches

D'Gemeng besteet zanter dem 1. Juli 1995, an ass d'Resultat vun der Fusioun vun den zwou fréiere Gemenge Ban-sur-Meurthe a Clefcy. D'Fusioun gouf mat engem Referendum afgestëmmt. Mä scho virdrun hunn déi zwou Gemengen enk zesummegehéiert, si haten e Gemengenhaus mat Schoul zesummen, eng gemeinsam Kierch, an och e Kierfecht dee se zesumme benotzt hunn.

90 % vun der Gemengefläch si Bëscher, an deenen ee mat déi gréisst Fichte vun Europa fënnt.

Mat enger Längt vu 17 Kilometer ass et eng vun de längste Gemengen an de Vogesen. D'Petite Meurthe déi vun engem Enn zum aneren derduerch leeft huet do hir Quell um Grand-Valtin, a leeft net wäit vu Fraize an d'Meurthe.

Den héchste Punkt an der Gemeng ass op der Chaume de Sérichamp mat 1.142 Meter.

 Um Spaweck 
Offiziell Säit vun der Gemeng
Ban-sur-Meurthe-Clefcy op der Websäit vum IGN
Ban-sur-Meurthe-Clefcy op der Websäit vum INSEE

Kategorie:Gemengen am Arrondissement Saint-Dié-des-Vosges
Kategorie:Uertschaften, déi d'Croix de guerre 1939-1945 kruten
Kategorie:Uertschaften op der Meurthe
Kategorie:Gemengen am Parc naturel régional des Ballons des Vosges
Kategorie:Touristesch Gemengen a Frankräich